# Cau

### De Viquipèdia

Cau o el Cau (de l'àrab cau, penya) és una partida de Llíber, localitat que pertany al territori d'Aixa, a la comarca alacantina de la Marina Alta. La partida del Cau fita amb la de Marnes.

## [edita] Dades històriques

Històricament, el Cau va formar part del lloc de Masserof, però l'any 1764 en la divisió administrativa entre Xaló i Llíber aquesta contrada va passar amb caràcter definitiu a integrar-se dins del terme municipal de Llíber.

## [edita] La identitat Cau-Cavuy

L'actual partida del Cau podria correspondre's amb l'antiga alqueria de Cavuy (llegit Càhui), que apareix esmentada al Llibre del Repartiment (segle XIII). Tot i la semblança fonètica dels dos topònims, la identitat Cau-Cavuy està pendent de ser confirmada per les investigacions històriques.

## [edita] El Barranc del Cau

El Barranc del Cau discorre en direcció sud-nord per la partida homònima i la de Cuta, però es perd a l'entrada del Pla de Llíber abans d'arribar a confluir amb el riu Xaló-Gorgos. Es tracta d'un barranc de petita conca que supera grans desnivells durant el seu recorregut.

Obtingut de "http://ca.wikipedia.org../../../c/a/u/Cau.html"

Categoria: Marina Alta

##### Views

- Article
- Discussió
- Revisió actual

##### Cerca